Vezetett meditáció - A létezés mérhetetlensége
Te maga a Tudat vagy.
Akár a tér, ami semmit nem rejt magában,
és nem is tart meg semmit.
Nem tartja nyilván a tegnapot,
sem a holnap előrejelzéseit.
A személyiség érzete az összes történetével,
emlékeivel, vágyaival és kötődéseivel,
csupán az elme csalóka játéka.
Meg kell ismernünk és értenünk
az elme működését,
anélkül, hogy belegabalyodnánk.
Az Önvaló olyan, mint a nagy tér,
de valójában nagyobb a térnél,
mivel a tér is ebben és ez által érzékelhető.
Figyeld meg a személy érzetét
és érzékeld annak ragadósságát.
Ugyanakkor az Önvalóként semmi sem képes hozzád tapadni.
Legyen a szándékod az, hogy bizonyosságot nyerj erről.
Lásd meg ezt te magad.
Itt és most
az elfogulatlanság érzése könnyű kellene legyen számodra.
Erőfeszítés nélküli.
Úgyhogy továbbra is erősítsd ennek a leválasztódásnak az érzetét.
Folytasd a megnyilást,
engedj el,
maradj üres,
könnyed és szabad.
Ahogy megmaradsz a tudatosság független tereként,
a fogalmak elveszítik befolyásukat és hatalmukat.
Maradj meg és állj az Önvaló helyzetében
és így önmagát fogja visszaigazolni és megerősíteni,
bizonyosságot fog adni önmagáról,
de nem a te számodra.
Az, akinek tudomása van az Önvalóról, az maga az Önvaló.
Megismétlem, bármi legyen is a test-elme állapota,
az örökkön tökéletes Egy a szívedben van.
Ez a te legigazabb Igazságod,
az egyetlen állandóságod.
Szerzői jog © 2020 Mooji Media Ltd. Minden jog fenntartva.
A felvétel semmilyen része sem másolható
a Mooji Media Ltd. kifejezett hozzájárulása nélkül.